wannaphong/clean_thaiwikipedia huggingface dataset:
# หมึกสายมหัศจรรย์
หมึกสายมหัศจรรย์ (/วาน-เดอร์-ปุส, โฟ-โต-จี-นิ-คัส/) เป็นหมึกสายชนิดหนึ่ง เป็นเพียงชนิดเดียวเท่านั้นที่อยู่ในสกุล Wunderpus

หมึกสายมหัศจรรย์ มีความยาวโตเต็มที่ประมาณ 60 เซนติเมตร (2 ฟุต) มีลำตัวเป็นสีขาวสลับลายปล้องสีน้ำตาลตลอดทั้งตัว กระจายพันธุ์อยู่ทางทะเลแถบช่องแคบแลมเบห์ ทางตอนเหนือของเกาะซูลาเวซี ในอินโดนีเซีย และยังพบได้ที่บาหลี จนถึงฟิลิปปินส์ และทางตะวันออกของวานูอาตู ได้ชื่อว่าเป็นหมึกสายมหัศจรรย์ตรงที่สามารถเปลี่ยนสีและลวดลายตัวเองได้อย่างเร็วมาก ทั้งนี้เพราะเซลล์ใต้ผิวหนังโครมาโตฟอร์ที่ยืดหดตัวอย่างรวดเร็วHochberg, F.G., M.D. Norman & J. Finn 2006.  Molluscan Research 26(3): 128–140. ISSN 1323-5818Huffard CL, Caldwell RL, DeLoach N, Gentry DW, Humann P, B. MacDonald, B. Moore, R. Ross, T. Uno, S. Wong. 2008. Individually Unique Body Color Patterns in Octopus (Wunderpus photogenicus) Allow for Photoidentification. PLoS ONE 3(11): e3732. Huffard CL, Gentry B, Gentry D, 2009. Description of the paralarvae of Wunderpus photogenicus. Raffles Bulletin of Zoology 57(1): 109-112.

หมึกสายมหัศจจรย์ เป็นหมึกที่มีน้ำลายที่เป็นพิษ ออกหากินในเวลากลางคืน ปกติจะคืบคลานไปตามพื้นทรายใต้ทะเล เมื่อเข้าใกล้เหยื่อจะแผ่พังผืดระหว่างหนวดทั้ง 8 เส้นออกเพื่อให้ตัวแลดูใหญ่ขึ้น และตะครุบเหยื่อก่อนจะกัดกินด้วยจะงอยปากที่แหลมคมใต้ส่วนหัว

โดยที่หมึกสายมหัศจรรย์ ถูกเลียนแบบโดยหมึกพรางตัว ซึ่งเป็นหมึกสายอีกชนิดหนึ่งที่พบในทะเลแถบเดียวกัน ซึ่งทั้ง 2 ชนิดนี้มีลักษณะภายนอกที่คล้ายคลึงกันมาก แต่จะแตกต่างกันที่หมึกสายมหัศจรรย์จะมีสีที่อ่อนกว่า แต่มีลวดลายตามลำตัวมากกว่า The Mimic Octopus, "Nick Baker's Weird Creatures". สารคดีทางอนิมอลพลาเน็ต ทางทรูวิชั่นส์: จันทร์ที่ 4 กุมภาพันธ์ 2556
# ไก่ป่าลังกา
ไก่ป่าลังกา หรือ ไก่ป่าศรีลังกา หรือ ไก่ป่าซีลอน (; ; ) เป็นไก่ป่าชนิดหนึ่ง

ไก่ป่าลังกา  นับเป็นไก่ป่าชนิดที่ใกล้เคียงกับไก่ป่า (G. gallus) ที่พบในภูมิภาคเอเชียตะวันออกเฉียงใต้มากที่สุด มีลักษณะเด่น คือ ตัวผู้มีสีแดงแทบทั้งตัว หน้าอกและใต้ท้องเป็นสีแดง แตกต่างจากไก่ป่าที่หน้าอกและใต้ท้องเป็นสีดำ ปลายปีกและหางสีดำแกมม่วง ตุ้มหูสีขาว ส่วนตัวเมียมีหน้าอกเป็นลายเลือน ๆ สีน้ำตาล ปลายปีกและหางมีลายขวาง ไก่ป่า, คอลัมน์เรื่องน่ารู้ หน้า 28 เกษตร: เดลินิวส์ฉบับที่ 23,125. ประจำวันจันทร์ที่ 4 กุมภาพันธ์ พ.ศ. 2556 แรม 9 ค่ำ เดือน 2 ปีมะโรง

ตัวผู้มีขนาดประมาณ 66–72 เซนติเมตร (26–28 นิ้ว) และน้ำหนักระหว่าง  790–1,140 กรัม (1.7–2.5 ปอนด์) ขณะที่ตัวเมียมีลำตัวประมาณ 35 เซนติเมตร (14 นิ้ว) และน้ำหนักประมาณ 510–645 กรัม (1.1–1.42 ปอนด์)CRC Handbook of Avian Body Masses by John B. Dunning Jr. (Editor). CRC Press (1992), ISBN 978-0-8493-4258-5.

เป็นไก่ที่พบเฉพาะถิ่นในศรีลังกา หรือเกาะซีลอนที่เดียวเท่านั้น เช่น อุทยานแห่งชาติยาลา หรือป่าสงวนสิงหราชา เป็นต้น
# ไก่ป่าชวา
ไก่ป่าชวา  หรือ ไก่ป่าเขียว  เป็นไก่ป่าชนิดหนึ่ง

ไก่ป่าชวามีลำตัวยาวประมาณ 75 เซนติเมตร มีลักษณะเด่น คือ ตัวผู้มีขนสร้อยคอสั้นและกลมมนสีขาว ตัวเมียมีหน้าอกสีน้ำตาลคล้ำ ส่วนของลำตัวมีลายสีดำทั่วไป พบกระจายพันธุ์ในเกาะชวาและเกาะบาหลี และเกาะต่าง ๆ รายรอบในประเทศอินโดนีเซีย เช่น เกาะโกโมโด, เกาะโฟลเร็ซ เป็นต้น พบได้ในที่ราบและจนถึงพื้นที่สูงถึง 2,000 เมตร ในป่าเขตร้อนและกึ่งเขตร้อนไก่ป่า, คอลัมน์เรื่องน่ารู้ หน้า 28 เกษตร: เดลินิวส์ฉบับที่ 23,125. ประจำวันจันทร์ที่ 4 กุมภาพันธ์ พ.ศ. 2556 แรม 9 ค่ำ เดือน 2 ปีมะโรง

ไก่ป่าชวา ที่ผสมข้ามพันธุ์กับไก่ป่า (G. gallus bankiva) ที่พบในชวา ได้ลูกผสมที่เรียกว่า "เบอกีซาร์" เป็นที่นิยมกันมากในชวาตะวันออก Blackwood, Kermit. Ayam Bekisar.
# ไก่ป่าอินเดีย
ไก่ป่าอินเดีย หรือ ไก่ป่าเทา  เป็นไก่ป่าชนิดหนึ่ง

ไก่ป่าอินเดีย มีลักษณะเด่น คือ ตัวผู้มีขนสร้อยคอกลมมนและมีจุดสีขาว ๆ บนหลัง หน้าอกและใต้ท้องเป็นสีเทามีลายตามขอบขนสีดำ ปลายปีกและหางเป็นสีดำแกมเขียว หน้าแข้งสีดำ ตุ้มหูสีแดง ตัวเมียหน้าอกสีขาวลายขอบขนสีดำ ปีกและหางมีลายเลือน ๆ พบกระจายพันธุ์ในป่าแถบตอนใต้และตอนกลางของประเทศอินเดียไก่ป่า, คอลัมน์เรื่องน่ารู้ หน้า 28 เกษตร: เดลินิวส์ฉบับที่ 23,125. ประจำวันจันทร์ที่ 4 กุมภาพันธ์ พ.ศ. 2556 แรม 9 ค่ำ เดือน 2 ปีมะโรง

ไก่ป่าอินเดีย มีฤดูผสมพันธุ์ระหว่างเดือนกุมภาพันธ์ถึงพฤษภาคม วางไข่ครั้งละ 7 วัน ระยะเวลาฟักไข่นาน 21 วัน ส่วนใหญ่จะหากินตามพื้นดินเหมือนไก่ป่าทั่วไป แต่จะบินหรือกระโดดขึ้นต้นไม้สูงเพื่อหลบหนีสัตว์นักล่าหรือผู้คุกคาม Rasmussen PC & JC Anderton (2005). Birds of South Asia: The Ripley Guide. Volume 2. Smithsonian Institution and Lynx Edicions. p. 132.
# บี-มิกซ์
บี-มิกซ์  กลุ่มศิลปินชายชาวไทย ค่าย อาร์เอส ประกอบด้วยสมาชิก 4 คนได้แก่ มิ้นท์ - เปรมินทร์ วงศ์เบี้ยสัจจ์, ต๊ะ - พัฒนศักดิ์ พงษ์พันธุ์, โก้ - จตุโชค วิริยะพงศ์ชัย และด็อจ - พันธุ์ธวัช บูลย์เวช มีผลงานในช่วงปี พ.ศ. 2546 จนถึง พ.ศ. 2548 

หลังจากที่ยุบวงไป ปัจจุบันในปี พ.ศ. 2560 บี-มิกซ์ ได้กลับมารวมตัวกันออกซิงเกิ้ลในรอบ 12 ปี อีกครั้ง ภายใต้สังกัดใหม่ "เดโมแล็บ (DEMOLAB)" โดยผู้ก่อตั้ง ณรงค์ศักดิ์ ศรีบรรฎาศักดิ์วัชรากรณ์ (เอฟู) กับซิงเกิลที่มีชื่อว่า "ฉันมันแค่แฟนเก่า (Ex Soul)" (ปล่อยเพลงวันที่ 23 พ.ย. 60) และเปลี่ยนชื่อวงเป็น "ต๊ะ มิ้นท์ ด็อจ โก้ (TMDG)"

 ชีวิตส่วนตัว
ปัจจุบัน โก้ ได้ผันตัวเข้าสู่วงการฟุตบอลอย่างเต็มตัว ซึ่งเคยเป็นผู้จัดการทีมให้กับ สโมสรกีฬาราชประชา และได้เปิดร้านอาหารประเภทยำ ในชื่อ แซ่บป่ะล่ะ ปัจจุบันมีครอบครัวแล้ว ต๊ะ หันมาเป็นนักแสดงและพิธีกร มิ้นท์ กับ ด็อจ ผันตัวทำธุรกิจของตัวเองและมีครอบครัวแล้วเช่นเดียวกัน

 สมาชิก 
ชื่อ-นามสกุลชื่อเล่นตำแหน่งในวงวันเกิดพันธุ์ธวัช บูลย์เวชด็อจร้องเสริมเปรมินท์ วงศ์เบี้ยสัจจ์ มิ้นท์ร้องนำ ร้องหลักจตุโชค วิริยะพงศ์ชัยโก้ร้องหลัก ร้องเสริมพัฒนศักดิ์ พงษ์พันธุ์(แต่เดิมชื่อ กฤช)  ต๊ะร้องหลัก ร้องเสริม

 ผลงานเพลง 

 อัลบั้มปกติ 
 รายละเอียดอัลบั้มรายชื่อเพลงอัลบั้ม
 ชื่อ: B-Mix
 ประเภท: เทป/ซีดี/วีซีดี
 ปี: พ.ศ. 2546
 สังกัด: อาร์เอส 
 เธอไม่รัก
 หาแฟนใหม่ง่ายกว่า
 ดาวยั่ว
 ถ้าเธอเป็นฉัน 
 ซื้อ 1 แถม 1
 ฉันอยู่ตรงนี้แล้ว
 Dream Team (นักฝันค้าง)
 ไม่ลำบากหัวใจ
 ใจมีเธอ เธอมีใคร 
 บุคคลต้องสงสัยอัลบั้ม
 ชื่อ: TMDG
 ประเภท: ซิงเกิล
 ปี: 2560
 สังกัด: เดโมแล็บ 
 ฉันมันแค่แฟนเก่า (Ex Soul)

 อัลบั้มพิเศษ 

 รายละเอียดอัลบั้มรายชื่อเพลงอัลบั้ม
 ชื่อ: B-Mix Love Connextion
 ประเภท: เทป/ซีดี/วีซีดี
 ปี: พ.ศ. 2546
 สังกัด: อาร์เอส 
 ผิดที่ฉัน
 ไม่มีคำว่าเสียใจ
 ไม่มีวันสิ้นสุด
 กอดเธอได้ไหม
 คนแรก
 ตอบแทนคุณไม่ได้
 นิ้วก้อย
 ทิ้งกันละน่าดู
 เกลียดกันเลย
 ขอภาพไว้คั่นตำราอัลบั้ม
 ชื่อ:  B-Mix Girly Berry Friend Club
 ประเภท: เทป/ซีดี/วีซีดี
 ปี: พ.ศ. 2547
 สังกัด: อาร์เอส 
 Friend Club (เพื่อนกัน...มันส์ซะ)
 รักไง
 ไม่ถูกทุกข้อ 
 อ่านใจไม่ออก
 ช่างเหอะ  
 บุคคลต้องห้าม
 กลั้นใจ
 0 X 100 = 0
 ไม่ใจ
 เพื่อนแท้ตลอดไป

คอนเสิร์ต
 B-Mix Meet & Greet Concert (พ.ศ. 2546)
 B-Mix Love Connextion Concert (พ.ศ. 2546) แขกรับเชิญ วงสไตรเกอร์ ,เกด ธิญาดา ,อนัน อันวา ,ศุภัชญา รื่นเริง ,กัญญารัตน์ จิรรัชชกิจ

มิวสิควีดีโอ
 อย่าทำอย่างนี้กับคนที่เธอไม่รัก ของ เอิร์น เดอะสตาร์ (ต๊ะ)
 ทำดีให้ตายอ้ายก็เลือกเขา ของ จินตหรา พูนลาภ (ต๊ะ)
 อ้ายลืมทุกคำ น้องจำทุกนาที ของ ต่าย อรทัย (ต๊ะ)

การแสดง
 กาเหว่าที่บางเพลง (ด็อจ-มิ้นท์) ช่อง3
 รัก...ฝัน...วันฤดูหนาว (ต๊ะ-มิ้นท์-ด็อจ-โก้)  ช่องITV
 ซอย 3 สยามสแควร์ (มิ้นท์) ช่อง3
 หน้ากากขนนก (ด็อจ-โก้) ช่อง3
 รัก บาน ฉ่ำ (ต๊ะ) ช่อง3
 หักเหลี่ยมรัก (ต๊ะ) ช่อง7
ยอยักษ์ ยอดยุ้ง (โก้) ช่อง3
 มดใสหัวใจซ่าส์ (ต๊ะ) ช่อง7
 4หล่อขอสืบ (ต๊ะ) ช่อง3 (ยังไม่ออกอากาศ)
 
 เกมริษยา (ต๊ะ) ช่อง Workpoint
 รักทรหด เดอะซีรีส์ (ต๊ะ) ช่องทรูโฟร์ยู
ข้ามากับพระ (ต๊ะ) ช่อง7
ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา (ต๊ะ) ช่องโมโน 29
มหาหิน (ต๊ะ) ช่อง7
ชาติ ลำชี (ต๊ะ) ช่อง7
จมิงจ้าวท่า (ต๊ะ) ช่อง7
จ้าวจมิง (ต๊ะ) ช่อง7
ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ (ต๊ะ) ช่องโมโนแม๊กซ์
ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ (ต๊ะ) ช่องโมโนแม๊กซ์

ตะกรุดโทน (ต๊ะ) ช่อง7

ภาพยนตร์
 คลับซ่าส์...ปิดตำราแสบ (โก้)
 ว้ายบึ้มเชียร์กระหึ่มโลก (โก้)
# ชัช ชลวร
ชัช ชลวร (7 กันยายน พ.ศ.  2491-) อดีตตุลาการศาลรัฐธรรมนูญ, อดีตประธานศาลรัฐธรรมนูญ อดีตประธานแผนกคดีเยาวชนและครอบครัวในศาลฎีกา

 ประวัติการศึกษา 

จบมัธยมปลาย โรงเรียนวัดบวรนิเวศ
นิติศาสตรบัณฑิต  มหาวิทยาลัยธรรมศาสตร์
เนติบัณฑิตไทย สำนักอบรมศึกษากฎหมายแห่งเนติบัณฑิตยสภา

 ประวัติการทำงาน 

ผู้ช่วยผู้พิพากษา เมื่อปี 2515
ผู้พิพากษาที่จังหวัดสุราษฎร์ธานี เมื่อปี 2517
ผู้พิพากษาศาลเพชรบุรี ศาลแขวงพระนครเหนือ 2529
ผู้พิพากษาศาลจังหวัดสงขลา ปี 2529
ผู้พิพากษาหัวหน้าศาลจังหวัดนครปฐม ปี 2531
ผู้พิพากษาหัวหน้าคณะในศาลอาญาธนบุรี ปี 2533
ผู้พิพากษาหัวหน้าคณะในศาลอาญา ปี 2533
รองปลัดกระทรวงยุติธรรม ฝ่ายบริหาร ปี 2535
อธิบดีกรมคุมประพฤติ 2540
อธิบดีผู้พิพากษาภาค 5 2541
ผู้พิพากษาศาลฎีกา (1 ตุลาคม 2544)
เลขาธิการสำนักงานศาลยุติธรรม (1 ตุลาคม 2546)
ผู้พิพากษาหัวหน้าคณะในศาลฎีกา (1 ตุลาคม 2549)
ประธานแผนกคดีเยาวชนและครอบครัวในศาลฎีกา (1 ตุลาคม 2550)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๘, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๙, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๗ ตอนที่ ๔ ข หน้า ๓๘๗, ๒๒ กุมภาพันธ์ ๒๕๔๓
# ตำบลท่าแดง
ตำบลท่าแดง เป็นตำบลหนึ่งในอำเภอหนองไผ่ จังหวัดเพชรบูรณ์ แบ่งเป็นหมู่บ้านทั้งหมด 15 หมู่บ้าน ตำบลท่าแดงมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลท่าแดง โดยรับผิดชอบพื้นทั้งหมดทั้งตำบล มีประชากรในปี พ.ศ. 2560 จำนวน 11,125 คนรายงานสถิติจำนวนประชากรและบ้าน ประจำปี พ.ศ. 2560 ตำบลท่าแดง ระบบสถิติทางการทะเบียน กรมการปกครอง

 ที่ตั้งและอาณาเขต 
ตำบลท่าแดงมีเนื้อที่ประมาณ 104 ตารางกิโลเมตร หรือประมาณ 56,603 ไร่ มีประชากรประมาณ 11,125 คน (ธันวาคม พ.ศ. 2560) 3,007 ครัวเรือน ความหนาแน่นประมาณ 107 คนต่อตารางกิโลเมตร มีอาณาเขตติดต่อกับตำบลอื่น ดังนี้

 ทิศเหนือ ติดต่อกับตำบลบ่อไทย และตำบลวังโบสถ์ อำเภอหนองไผ่
 ทิศใต้ ติดต่อกับตำบลเพชรละคร อำเภอหนองไผ่
 ทิศตะวันออก ติดต่อกับตำบลวังท่าดี และตำบลท่าด้วง อำเภอหนองไผ่
 ทิศตะวันตก ติดต่อกับตำบลกองทูล อำเภอหนองไผ่

 การปกครอง 
ตำบลท่าแดง แบ่งเขตการปกครองเป็นหมู่บ้านทั้งหมด 15 หมู่บ้าน ดังนี้

 หมู่ 1 บ้านท่าแดง
 หมู่ 2 บ้านท่าสวาย
 หมู่ 3 บ้านลำกง
 หมู่ 4 บ้านท่าเยี่ยม
 หมู่ 5 บ้านไร่ขอนยางขวาง
 หมู่ 6 บ้านนาทุ่ง
 หมู่ 7 บ้านโคกสูง
 หมู่ 8 บ้านเนินคนธา หมู่ 9 บ้านเนินสะเดา
 หมู่ 10 บ้านโคกสระแก้ว
 หมู่ 11 บ้านหนองม่วง
 หมู่ 12 บ้านปากโบสถ์
 หมู่ 13 บ้านโคกพัฒนา
 หมู่ 14 บ้านหนองระหาร
 หมู่ 15 บ้านโพธิ์เงิน
# เสียงนาสิก ลิ้นไก่
เสียงนาสิก ลิ้นไก่  เป็นเสียงพยัญชนะที่มีใช้ในหลายภาษา เช่น ภาษาญี่ปุ่น, ภาษาสเปนสำเนียงสเปนตอนเหนือ, ภาษาเกชัว, ภาษาพม่า ฯลฯ แต่ไม่มีเสียงนี้ในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ N\ เสียงนี้ออกเสียงคล้ายเสียงนาสิก เพดานอ่อน  แต่ดันโคนลิ้นแตะที่ลิ้นไก่แทนเพดานอ่อน

ลักษณะ
ลักษณะต่าง ๆ ของเสียงนาสิก ลิ้นไก่ ได้แก่

 ลักษณะการออกเสียง เป็นเสียงเสียด กล่าวคือ เสียงนี้เกิดจากการบีบกลุ่มลม (ที่มาจากปอด) ให้ผ่านช่องแคบ ๆ บริเวณตำแหน่งการเกิดเสียง เพราะว่าเสียงนี้เป็นเสียงนาสิก กลุ่มลมจึงถูกบังคับไปที่จมูก
 ตำแหน่งเกิดเสียง เป็นเสียงจากลิ้นไก่ กล่าวคือ เสียงนี้เกิดจากการยกลิ้นส่วนหลัง (โคนลิ้น) ขึ้นไปแตะที่ลิ้นไก่
 ลักษณะเสียงพูด เป็นเสียงก้องหรือโฆษะ กล่าวคือ เส้นเสียงจะสั่นขณะที่ออกเสียงนี้
 เสียงนี้เป็นเสียงพยัญชนะนาสิก กล่าวคือ ลมจะถูกปล่อยให้ออกมาทางจมูก และอาจออกทางปาก ได้ด้วยด
 เพราะว่าเสียงนี้ออกทางจมูก จึงไม่ได้จัดให้เป็นเสียงพยัญชนะกลางลิ้นหรือเสียงพยัญชนะข้างลิ้น
 กลไกกระแสลม เป็นกระแสลมออกจากปอด กล่าวคือ เสียงนี้เกิดขึ้นจากการดันกระแสลมออกจากปอดและผ่านทางช่องเสียง มากกว่าที่จะเกิดจากช่องเส้นเสียงหรือจากปากโดยตรง

 การปรากฏ 
ภาษา  คำ  สัทอักษรสากล ความหมาย  หมายเหตุ ภาษากลาลัม    'ต้นไม้ใหญ่' มีการแยกเสียงนี้กับที่ออกเสียงที่ออกจากกล่องเสียง (glottalized form) ภาษากะลาลลิซุต    'คลาน (รูปเอกพจน์)'  ภาษาเกชัว     'หัวใจ'  หน่วยเสียงย่อยของ  ภาษาจอร์เจีย    'ข้อสะโพก' หน่วยเสียงย่อยของ  ภาษาญี่ปุ่น      'ญี่ปุ่น' ภาษาดัตช์  เนเธอร์แลนดิก    'ความสุข' หน่วยเสียงย่อยของ  และ  ในสำเนียงที่มีเสียง  อาจพูดด้วย  และ  แทนโดยเฉพาะการพูดอย่างเป็นทางการ ภาษาพม่า    'ย่างกุ้ง'  ภาษาสเปน     'แห้ง'  หน่วยเสียงย่อยของ  ดู การออกเสียงภาษาสเปน ภาษาอาร์มีเนีย    'ไร้สมอง' หน่วยเสียงย่อยของ  ก่อนเสียงลิ้นไก่เมื่อไม่พูดอย่างเป็นทางการ ภาษาอินยูอิต  อินยูวีอาลุกตุน  ''namunganmun  'ยังที่ไหน?'
# ผ้ากำมะหยี่
ผ้ากำมะหยี่ เป็นผ้าทอแบบเป็นกระจุกชนิดหนึ่งที่เย็บด้วยด้ายเย็บผ้าโดยกระจายแบบเท่า ๆ กันด้วยขนกำมะหยี่แบบบาง ๆ ทำให้เกิดสัมผัสที่เด่นชัด ผ้ากำมะหยี่อาจทำจากใยสังเคราะห์หรือใยธรรมชาติก็ได้
# พริกหยวก
พริกหวาน พริกระฆัง พริกแอปเปิล หรือ พริกยักษ์  เป็นกลุ่มพันธุ์ของสปีชีส์ Capsicum annuum พริกหยวกให้ผลสีต่าง ๆ กัน รวมถึงแดง เหลือง ส้มและเขียว บางครั้งพริกหยวกถูกจัดกลุ่มรวมกับพริกที่เผ็ดน้อย เรียกว่า "พริกหวาน" พริกเป็นพืชประจำถิ่นในเม็กซิโก อเมริกากลางและทวีปอเมริกาใต้ตอนเหนือ ภายหลังเมล็ดพริกถูกนำไปยังสเปนใน ค.ศ. 1493 และได้เผยแพร่ไปยังประเทศยุโรป แอฟริกา และเอเชียอื่นจากที่นั้นเอง

พริกหยวกสีที่พบมากที่สุดคือสีเขียวสีเหลืองสีส้มและสีแดง สามารถพบเห็นได้มากขึ้น, สีน้ำตาล, สีขาว, ลาเวนเดอร์และพริกไทยสีม่วงเข้มขึ้นอยู่กับความหลากหลาย โดยทั่วไปแล้วผลไม้สุกมีสีเขียวหรือน้อยกว่าปกติสีเหลืองอ่อนหรือสีม่วง พริกหยวกแดงเป็นพริกเขียวที่สุกแล้ว.

สภาพเติบโตอุดมคติของพริกหยวก มีดินอุ่น ซึ่งควรมีอุณหภูมิระหว่าง 70-85 องศาฟาเรนไฮต์ เก็บไว้ในที่ชื้นแต่ไม่มีน้ำเข้าเต็ม พริกหยวกไวต่อความชื้นและอุณหภูมิที่สูงเกิน
# เหนือธรรมชาติ
เหนือธรรมชาติ หมายถึง ปรากฏการณ์หรือสิ่งมีชีวิตที่ไม่อยู่ภายใต้กฎธรรมชาติ คำนี้มาจากภาษาละตินยุคกลางคือ "supernaturalis" ซึ่งประกอบด้วยคำในภาษาละตินที่ว่า "super-" (หมายถึง "เหนือ, เกิน, หรืออยู่นอกเหนือ") + "natura" (หมายถึง "ธรรมชาติ") ถึงแม้ว่าคำที่เกี่ยวข้องกับคำว่า "ธรรมชาติ" จะมีหลายความหมายตั้งแต่สมัยโบราณ คำว่า "เหนือธรรมชาติ" (supernatural) ได้เกิดขึ้นในสมัยกลางและคำนี้ไม่มีอยู่ในสมัยโบราณ

สิ่งเหนือธรรมชาติมักปรากฏในนิทานพื้นบ้านและบริบททางศาสนา แต่สิ่งเหนือธรรมชาติยังสามารถปรากฏเป็นคำอธิบายในบริบทที่ไม่เกี่ยวข้องกับศาสนาได้ เช่น ในกรณีของความเชื่อโชคลางหรือความเชื่อในสิ่งเหนือธรรมชาติ คำนี้มักถูกนำไปใช้กับสิ่งมีชีวิตที่ไม่ใช่ทางกายภาพ เช่น เทวดา, ปีศาจ และวิญญาณ นอกจากนี้ยังรวมถึงความสามารถที่อ้างว่าได้รับจากสิ่งมีชีวิตเหล่านี้ เช่น เวทมนตร์, การย้ายสิ่งของด้วยจิต, การลอยตัว, การทำนายอนาคต และการรับรู้ทางสัมผัสพิเศษ
# เหง้า
ในพฤกษศาสตร์ เหง้า (จาก  "mass of roots" จาก  "cause to strike root") เป็นพืชจำพวกที่ลงหัว หรือ มีลำต้นใต้ดิน (เหง้า) ส่วนใหญ่เป็นพืชล้มลุก ลำต้นหรือใบ จะแห้งเหี่ยวไปในหน้าแล้ง และงอกงามใหม่ในหน้าฝน จึงนิยมเรียกกันว่าหัวหรือเหง้าวุฒิ วุฒิธรรมเวช,สมุนไพรไทย,กรุงเทพฯ ,2537
# อีเทอร์
อีเทอร์  เป็นสารประกอบอินทรีย์ที่มีหมู่ฟังก์ชันเป็น หมู่แอลคอกซี (alcoxy , R–O–R’) มีสูตรทั่วไปเป็น ROR’ มีสูตรโมเลกุลเหมือนแอลกอฮอล์และฟีนอล จึงเป็นไอโซเมอร์โครงสร้างกับแอลกอฮอล์และฟีนอล

ตัวอย่างของอีเทอร์ เช่น เมทอกซีมีเทนหรือมีชื่อสามัญคือไดเมทิลอีเทอร์ (CH3OCH3) ซึ่งเป็นไอโซเมอร์โครงสร้างกับเอทานอล (CH3CH2OH)

 สมบัติของอีเทอร์ 
 เป็นโมเลกุลไม่มีขั้ว ไม่ละลายน้ำ ติดไฟได้ง่าย
 จุดหลอมเหลว จุดเดือดต่ำ
 ความหนาแน่นน้อยกว่าน้ำ 

 ประโยชน์ 
 ใช้เป็นตัวทำละลายสารอินทรีย์
 ในอดีตใช้เอทอกซีอีเทน (CH3CH2OCH2CH3) เป็นยาสลบ ซึ่งนิยมเรียกสารนี้ว่าอีเทอร์ โดยสารนี้จะออกฤทธิ์กดประสาทส่วนกลางจนทำให้หมดสติ
 ใช้เอทอกซีอีเทน (CH3CH2OCH2CH3) เป็นตัวทำละลายสารในห้องปฏิบัติการและในอุตสาหกรรม เนื่องจากอีเทอร์สามารถละลายสารประกอบอินทรีย์ได้หลายชนิด เกิดปฏิกิริยากับสารอื่นได้ยาก และแยกออกได้ง่ายเมื่อสิ้นสุดปฏิกิริยาเนื่องจากอีเทอร์มีจุดเดือดต่ำ
# พิธีการทูต
พิธีการทูต  ในการเมืองระหว่างประเทศ เป็นมารยาททางการทูตและกิจการของรัฐ คำว่า protocal ยังอาจหมายถึง พิธีสาร คือ ความตกลงระหว่างประเทศที่เพิ่มเติมหรือแก้ไขสนธิสัญญา

พิธีการทูตเป็นกฎซึ่งชี้นำว่ากิจกรรมหนึ่ง ๆ ควรดำเนินการอย่างไร โดยเฉพาะอย่างยิ่งในสาขาการทูต ส่วนพิธีสารเจาะจงพฤติกรรมที่เหมาะสมและเป็นที่ยอมรับโดยทั่วไปในประเด็นรัฐและการทูต เช่น การแสดงความเคารพอย่างเหมาะสมต่อประมุขแห่งรัฐ การจัดลำดับทูตตามเวลาที่มีการแต่งตั้ง ฯลฯ
# เงินสด
เงินสด  คือ "เงินสดในมือและเงินฝากธนาคารทุกประเภท แต่ไม่รวมเงินฝากประเภทที่ต้องจ่ายคืนเมื่อสิ้นระยะเวลาอันกำหนดไว้หรือเงินฝากประจำ เงินสดในมือรวมถึง เงินเหรียญ ธนบัตร เช็คที่ยังมิได้นำฝาก เช็คเดินทาง ดราฟต์ของธนาคารและธนาณัติ" เงินสดที่ถือเป็นสินทรัพย์หมุนเวียนจะต้องไม่มีข้อจำกัดในการใช้

 ปริมาณเงิน
# โอกายะ
โอกายะ  เป็นนครในจังหวัดนางาโนะ ประเทศญี่ปุ่น สถาปนาขึ้นเมื่อวันที่ 1 เมษายน ค.ศ. 1936  นครนี้มีจำนวนประชากรประมาณ 48,616 คนใน 19,257 ครัวเรือนOkaya City official statistics  และมีความหนาแน่นประชากรที่ 570 คนต่อตารางกิโลเมตร นครนี้มีพื้นที่รวม 

นครนี้มีชื่อเสียงในการผลิตผ้าไหมคุณภาพดีเพื่อการส่งออกตั้งแต่สมัยเมจิถึงสมัยโชวะ ปัจจุบันเป็นแหล่งอุตสาหกรรมผลิตเครื่องจักรความละเอียดสูง เป็นแหล่งผลิตของบริษัทชื่อดัง เช่น เคียวเซร่า โอลิมปัส และเอปสัน

ภูมิศาสตร์
โอกายะตั้งอยู่ในบริเวณใจกลางจังหวัดนางาโนะ ที่ชายฝั่งตะวันตกของทะเลสาบซูวะและต้นน้ำของแม่น้ำเท็นรีว

เทศบาลรอบข้าง
จังหวัดนางาโนะ
 มัตสึโมโตะ
 ชิโอจิริ
 ซูวะ
 ชิโมซูวะ
 ทัตสึโนะ

ประชากร
จากข้อมูลสำมะโนญี่ปุ่นOkaya population statistics ประชากรในนครโอกายะลดลงในช่วงเวลา 50 ปีที่ผ่านมา
# เอชดี 37974
เอชดี 37974 (หรือ อาร์ 126) เป็นหนึ่งในสองดาวฤกษ์ที่ถูกระบุโดย กล้องโทรทรรศน์อวกาศสปิตเซอร์ ของนาซ่า เป็นดาราจักรเพื่อนบ้านของทางช้างเผือกที่ใกล้ที่สุด เมฆมาเจลลันใหญ่ (อีกเป็นอาร์ 66 หรือ เอชดีอี 268835) ดาวฤกษ์ทั้งสองจะโดยรอบจานฝุ่นมหึมาตั้งอยู่ในบริเวณที่เป็นมหาจุดเริ่มต้นของดาวเคราะห์M78ที่เป็นบ้านเกิดของเหล่าอุลตร้าแมน
# โรแมนติกในแม่น้ำโขง
โรแมนติกในแม่น้ำโขง  เป็นภาพยนตร์เพลงในปี ๒๔๗๖ ผลิตโดยกลุ่มชาวจีนโพ้นทะเลในกรุงเทพมหานครซึ่งได้ก่อตั้ง "สยามยูไนเต็ดฟิล์มสตูดิโอ" ประเทศไทย อำนวยการสร้างโดย ผู้กำกับฮอลลีวูดสหรัฐอเมริกา กับรับบเสียงของเวสเทิร์นอีเล็กทริกคอมพานีในสำเนียงกวางตุ้ง ภาพยนตร์มีความยาว 2 ชั่วโมง๑๖ ธันวาคม พ.ศ. ๒๔๗๖ (วันเสาร์), ฮ่องกง "Kung Sheng Daily News"(工商日報), ๓ แผ่น; หน้า ๒. ออกฉายในโรงภาพยนตร์ในไทยเมื่อวันที่ 10 ตุลาคม 247610 ตุลาคม พ.ศ. ๒๔๗๖(วันอังคาร), Thailand "Sin Sian Jih Pao"(星暹日報). ฮ่องกงวันที่ 17 ธันวาคม 2476๑๗ ธันวาคม พ.ศ. ๒๔๗๖ (วันอาทิตย์), ฮ่องกง "Kung Sheng Daily News"(工商日報), ๓ แผ่น; หน้า ๒. และสิงคโปร์เมื่อวันที่ 8 ธันวาคม 2477๘ ธันวาคม พ.ศ. ๒๔๗๗ (วันเสาร์), สิงคโปร์ "Union Times"(總匯新報), ๕ แผ่น; หน้า ๑.
# แมรี ลีกคี
แมรี ลีกคี (6 กุมภาพันธ์ 1913 – 9 ธันวาคม 1996) เป็นนักโบราณคดีและนักมานุษยวิทยาชาวอังกฤษ ผู้ค้นพบซากดึกดำบรรพ์กะโหลก Proconsul ชิ้นแรก Proconsul เป็นวานรที่สูญพันธุ์ไปแล้วที่ปัจจุบันเชื่อกันว่าเป็นบรรพบุรุษของมนุษย์ และยังค้นพบกะโหลก Zinjanthropus ทนทานที่โอลดูไวยอร์ช (Olduvai Gorge) ในงานอาชีพส่วนใหญ่ของเธอ เธอทำงานร่วมกับสามี หลุยส์ ลีกคี ในโอลดูไวยอร์ช ขุดค้นเครื่องมือและซากดึกดำบรรพ์ของโฮมินินโบราณ เธอพัฒนาระบบการจำแนกเครื่องมือหินซึ่งพบที่โอลดูไว เธอยังค้นพบรอยเท้าเลโตลี (Laetoli) ในปี 1960 เธอเป็นผู้อำนวยการการขุดค้นที่โอลดูไวและภายหลังได้เข้าควบคุม โดยตั้งเจ้าหน้าที่ของเธอเอง หลังสามีของเธอเสียชีวิต เธอเป็นนักมานุษยวิทยาดึกดำบรรพ์ชั้นนำ และฝึกบุตรชาย ริชาร์ด ในสาขานี้
# ทรายอะเกน
ทรายอะเกน  เป็นซิงเกิลที่ 40 ของไม คุรากิ ออกจำหน่ายวันที่ 6 กุมภาพันธ์  พ.ศ. 2556

ข้อมูลเพลง
ทรายอะเกน เป็นซิงเกิลที่ 40 ของ ไม คุรากิ ใช้เป็นเพลงเปิดที่ 35 ของยอดนักสืบจิ๋วโคนัน และเป็นเพลงที่ 16 ที่ไม ร้องให้กับการ์ตูนเรื่องนี้ และเป็นซิงเกิลแรกของยอดนักสืบจิ๋วโคนันและเธอที่มีเวอร์ชันของ detective conan   และมีการใช้ digital sound เป็นครั้งแรกด้วยซึ่งต่างจากซิงเกิลที่ผ่านมาทั้งหมดของเธอ 

รายชื่อเพลง
เนื้อเพลงทั้งหมดเขียนโดย ไม คุรากิ

DVD

DVD (Detective Conan Edition)

ราคา
 CD + DVD
 VNCM-6029 ราคา 1,260 เยน
 CD + DVD (Detective Conan Edition) 
 VNCM-6030 ราคา 1,155 เยน (Tax in)
 CD 
 VNCM-6031 ราคา 1,050 เยน (Tax in)
 FC & MUSING
 VNCF-6031 ราคา 1,500 เยน (Tax in)

ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรก/วันแรกยอดขายรวมอยู่ในชาร์ต6 กุมภาพันธ์  พ.ศ. 2556Oricon Daily Charts66 กุมภาพันธ์  พ.ศ. 2556Oricon Weekly Charts713,90020,2378 สัปดาห์6 กุมภาพันธ์  พ.ศ. 2556Oricon Monthly Charts2018,7206 กุมภาพันธ์  พ.ศ. 2556Oricon Yearly Chartsxxxxx,xxx

Billboard Japan
วางจำหน่ายชาร์ตอันดับสูงสุด6 กุมภาพันธ์  พ.ศ. 2556Billboard Japan Hot 100 96 กุมภาพันธ์  พ.ศ. 2556Billboard Japan Hot 100 Airplay 226 กุมภาพันธ์  พ.ศ. 2556Billboard Japan Hot Singles Sales 96 กุมภาพันธ์  พ.ศ. 2556Billboard Japan Hot Animation 1

การนำไปใช้
 เพลงเปิดที่ 35 ของยอดนักสืบจิ๋วโคนัน (#1)
อ้างอิง
# กำไร
กำไร  อาจหมายถึง
 กำไร (บัญชี), ข้อแตกต่างระหว่างราคาซื้อกับราคาเมื่อนำสินค้าออกสู่ตลาด
 กำไร (เศรษฐศาสตร์) แบ่งเป็นกำไรปกติและกำไรทางเศรษฐศาสตร์
# ผีพุ่งไต้
ผีพุ่งไต้ อาจหมายถึง

 ดาวตก
 อุกกาบาต
# แอมิโลส
แอมิโลส  เป็นพอลิเมอร์เชิงเส้นที่ประกอบขึ้นจากหน่วยดี-กลูโคส พอลิแซ็กคาไรด์ชนิดนี้เป็นหนึ่งในสององค์ประกอบของแป้ง ประมาณ 20-30% ของโครงสร้าง อีกองค์ประกอบหนึ่ง คือ อะไมโลเพกทินซึ่งมี 70-80% ของโครงสร้าง 

ด้วยโครงสร้างที่ห่อแน่น อะไมโลสจึงทนทานต่อการย่อยมากกว่าโมเลกุลแป้งชนิดอื่น ฉะนั้น จึงเป็นรูปของแป้งที่ทนต่อการย่อย (resistant starch) ที่สำคัญ และพบว่าเป็นพรีไบโอติกส์ (prebiotics) ที่มีประสิทธิภาพ
# นิคม
นิคม  หรือท้องถิ่น  เป็นคำทั่วไปที่ใช้ในสถิติศาสตร์ โบราณคดีวิทยา ภูมิศาสตร์ ประวัติศาสตร์ภูมิภาพ และหัวข้ออื่น หมายถึง ชุมชนถาวรหรือชั่วคราวที่มีประชากรอยู่อาศัยหรือเคยอยู่อาศัย โดยไม่จำกัดขนาด ประชากรหรือความสำคัญ ฉะนั้น นิคมจึงมีขนาดได้หลากหลายตั้งแต่มนุษย์ไม่กี่คู่จับคู่กันไปจนถึงนครใหญ่สุดที่รายล้อมด้วยพื้นที่เมือง คำนี้อาจรวมถึง หมู่บ้านขนาดเล็ก หมู่บ้าน เมืองและนคร
# เปาโล มิกิ
นักบุญเปาโล มิกิวีรบุรุษเยสุอิต, เว็บไซต์คณะเยสุอิตในประเทศไทย, เรียกข้อมูลวันที่ 6 กุมภาพันธ์ พ.ศ. 2556  เป็นสกอลัสติกในคณะเยสุอิต ชาวญี่ปุ่น ผู้พลีชีพเป็นมรณสักขี พร้อมกับนักบวชคาทอลิกท่านอื่น ๆ อีก 25 องค์ ต่อมาได้รับการประกาศเป็นนักบุญเมื่อวันที่ 8 มิถุนายน ค.ศ. 1862

 ประวัติ 
มิกิเกิดราวปี ค.ศ. 1562 ในครอบครัวทหารระดับสูงในประเทศญี่ปุ่น เมื่อโตขึ้นก็เข้าเรียนที่วิทยาลัยของคณะเยสุอิต และได้เป็นสมาชิกคณะนั้นในปี ค.ศ. 1580St. Paul Miki, เรียกข้อมูลวันที่ 6 กุมภาพันธ์ พ.ศ. 2556 ท่านเริ่มมีชื่อเสียงจากการเป็นนักเทศน์ และชักนำชาวญี่ปุ่นจำนวนมากให้มานับถือศาสนาคริสต์นิกายโรมันคาทอลิก โทะโยะโตะมิ ฮิเดะโยะชิ ไดเมียวผู้ทรงอิทธิพลในญี่ปุ่นสมัยนั้นเกรงอิทธิพลของพวกมิชชันนารีว่าจะส่งผลต่อความมั่นคงของรัฐ จึงให้ดำเนินการเบียดเบียนคริสต์ศาสนิกชนอย่างหนัก มิกิและนักบวชคาทอลิกองค์อื่น ๆ อีกราว 25 องค์ถูกจำคุก ทรมานร่างกาย และต่อมาถูกตรึงกางเขนที่เมืองนะงะซะกิ เมื่อวันที่ 5 กุมภาพันธ์ ค.ศ. 1597 ขณะถูกตรึงกางเขน มิกิยังคงเทศนาประกาศข่าวดีและกล่าวให้อภัยแก่ทุกคนที่สังหารท่าน

 การยกย่องหลังมรณกรรม 
เปาโล มิกิได้รับการประกาศเป็นบุญราศีโดยสมเด็จพระสันตะปาปาเออร์บันที่ 8 เมื่อวันที่ 14 กันยายน ค.ศ. 1627 และได้รับการประกาศเป็นนักบุญโดยสมเด็จพระสันตะปาปาปิอุสที่ 9 เมื่อวันที่ 8 มิถุนายน ค.ศ. 1862 และกำหนดวันฉลองตรงกับวันที่ 6 กุมภาพันธ์ ของทุกปี

 เชิงอรรถ 

 scholastic - สมาชิกที่อยู่ระหว่างการอบรมเพื่อเตรียมตัวจะรับศีลอนุกรมเป็นบาทหลวงต่อไป
# จินตนาการ
จินตนาการ  เป็นความสามารถในการสร้างภาพในสมอง ซึ่งภาพเหล่านี้ไม่ได้รับรู้ผ่านการมองเห็น การได้ยิน หรือผ่านวิธีการรับรู้อื่น ๆ จินตนาการถือได้ว่าเป็นตัวช่วยสำคัญในการนำความรู้ไปใช้งานจริงและแก้ไขปัญหาต่าง ๆ และยังเป็นรากฐานในการรวมประสบการณ์และกระบวนการเรียนรู้เข้าด้วยกันNorman 2000 pp. 1-2Brian Sutton-Smith 1988, p. 22Archibald MacLeish 1970, p. 887Kieran Egan 1992, pp. 50 การฝึกการสร้างจินตนาการสามารถทำได้โดยการฟังเรื่องเล่าNorthrop Frye 1963, p. 49
# การสรรหาบุคลากร
การสรรหาบุคลากร  หมายถึง กระบวนการดึงดูด คัดกรอง เลือกและรับบุคคลที่มีคุณสมบัติเข้ารับงาน

กระบวนการสรรหาบุคลากรมีขั้นตอนดังนี้ 
 วิเคราะห์งานและพัฒนาข้อกำหนดบุคคล 
 มองหาผู้สมัครงานผ่านเครือข่ายสังคม โฆษณาหรือวิธีการค้นหาอื่น 
 จับคู่ผู้สมัครงานกับข้อกำหนดงานและคัดกรองปัจเจกบุคคลโดยใช้การทดสอบ ซึ่งอาจเป็นการประเมินทักษะหรือบุคลิกภาพ
 ประเมินแรงจูงใจของผู้สมัครงานและความเหมาะสมกับข้อกำหนดองค์การโดยการสัมภาษณ์และเทคนิคการประเมินอื่น

กระบวนการสรรหาบุคลากรยังรวมถึงการยื่นและบรรลุข้อตกลงงาน และการให้ลูกจ้างใหม่เข้าทำงาน
 
ผู้จัดการ ผู้ชำนาญทั่วไปด้านทรัพยากรบุคคล และ/หรือ ผู้ชำนัญพิเศษการสรรหาบุคลากรอาจเป็นผู้สรรหาบุคลากร ขึ้นอยู่กับขนาดและวัฒนธรรมขององค์การนั้น หรือสำนักงานจัดหางานภาครัฐ หรือสำนักงานสรรหาบุคลากรเชิงพาณิชย์ หรือบริษัทที่ปรึกษาค้นหาชำนัญพิเศษอาจเป็นผู้ดำเนินการสรรหาบุคลากรบางส่วนหรือทั้งหมดก็ได้

 แหล่งข้อมูลอื่น 
 ขั้นตอนและกระบวนการสรรค์หาพนักงานในองค์กร
# ฮับอีเทอร์เน็ต
ฮับอีเทอร์เน็ต หรือ ฮับ เป็นอุปกรณ์เชื่อมตัวอุปกรณ์อีเทอร์เน็ตหลายตัวเข้าด้วยกัน ทำให้อุปกรณ์เหล่านี้ทำหน้าที่เสมือนเป็นส่วนย่อยเครือข่ายเดี่ยว มีช่องทางรับเข้าและส่งออกหลายช่องทาง ซึ่งสัญญาณจะใส่เข้าไปที่ช่องรับเข้าปรากฏที่ทุกช่องทางยกเว้นช่องเดิมที่เข้ามา ฮับทำงานที่ชั้นกายภาพ (ชั้น 1) ของแบบจำลองโอเอสไอ
# แจ็ก คิลบี
แจ็ค เซนต์แคลร์ คิลบี (8 พฤศจิกายน 2466 – 20 มิถุนายน 2548) เป็นวิศวกรไฟฟ้าชาวอเมริกันผู้มีส่วนในการประดิษฐ์วงจรรวมชิ้นแรกขึ้น ร่วมกับโรเบิร์ต นอยซ์ ขณะทำงานอยู่ที่เท็กซัสอินสตรูเมนส์ในปี 2501 เขาได้รับรางวัลโนเบลสาขาฟิสิกส์ในปี 2543http://nobelprize.org/nobel_prizes/physics/laureates/2000/index.html

เขายังเป็นผู้ประดิษฐ์เครื่องคิดเลขมือถือและเครื่องพิมพ์แบบใช้ความร้อนด้วย
# สัตว์เลือดอุ่น
สัตว์เลือดอุ่น เป็นคำอธิบายสปีชีส์สัตว์ที่มีอุณหภูมิเลือดค่อนข้างสูง และรักษาภาวะธำรงดุลผ่านกระบวนการเมแทบอลิซึมภายใน ซึ่งเป็นคุณลักษณะของสัตว์เลี้ยงลูกด้วยนมและนก

นักวิทยาศาสตร์ไม่ใช้คำว่า "เลือดอุ่น" และ "เลือดเย็น" แล้ว เพราะกำกวม และปัจจุบันมีความเข้าใจในสาขานี้เพิ่มขึ้น ว่าประเภทอุณหภูมิร่างกายมิได้แยกหมวดหมู่จากกันชัด ทั้งสองคำสามารถใช้คำอื่นแทนได้
# แหล่งข้อมูลปฐมภูมิ
แหล่งปฐมภูมิ ในการศึกษาประวัติศาสตร์เป็นสาขาวิชาการ คือ สิ่งประดิษฐ์ เอกสาร บันทึกหรือแหล่งสารสนเทศอื่นที่ถูกสร้างขึ้นในช่วงเวลาที่กำลังศึกษา ทำหน้าที่เป็นแหล่งสารสนเทศต้นฉบับเกี่ยวกับหัวข้อนั้น นิยามคล้ายกันยังใช้ในบรรณารักษศาสตร์ และสาขาวิชาการอื่น ในวารสารศาสตร์ แหล่งปฐมภูมิสามารถเป็นบุคคลที่มีความรู้สถานการณ์โดยตรง หรือเอกสารที่สร้างโดยบุคคลดังกล่าว